H ΣΕΙΡΑ ΕΧΕΙ ΣΚΟΠΟ ΝΑ ΨΥΧΑΓΩΓΗΣΕΙ ΚΑΙ ΝΑ ΕΝΗΜΕΡΩΣΕΙ,
ΟΧΙ ΝΑ ΠΑΡΕΧΕΙ ΙΑΤΡΙΚΕΣ ΣΥΜΒΟΥΛΕΣ.
ΣΥΜΒΟΥΛΕΥΤΕΙΤΕ ΤΟΝ ΓΙΑΤΡΟ ΣΑΣ ΓΙΑ ΤΗΝ ΥΓΕΙΑ ΣΑΣ Ή ΠΡΙΝ ΞΕΚΙΝΗΣΕΤΕ ΑΓΩΓΗ.
ΜΙΑ ΠΡΩΤΟΤΥΠΗ ΣΕΙΡΑ ΝΤΟΚΙΜΑΝΤΕΡ TOY NETFLIX
-Είσαι καλά; -Ναι.
Η παράλυση μπορεί να είναι τρομακτική.
Είναι σαν να σε προδίδει το σώμα σου
σε πολύ βασικές λειτουργίες.
Τις περισσότερες φορές,
τα αίτια της παράλυσης είναι προφανή.
Έπαθες εγκεφαλικό ή τραυμάτισες τη σπονδυλική στήλη.
Άλλες φορές, τα αίτια μπορεί να είναι εντελώς αόρατα
και είναι δύσκολο να κατανοήσουμε αυτές τις περιπτώσεις.
Στο τελευταίο επεισόδιο,
θέλω να εξετάσω δύο ασθενείς
που έχουν διαφορετικά είδη παράλυσης.
Και οι δύο άφησαν καριέρες που αγαπούσαν εξαιτίας της πάθησής τους,
και ζουν στο Κονέκτικατ,
άρα έχουν πρόσβαση στους καλύτερους γιατρούς του κόσμου,
αλλά ακόμα δεν έχουν λάβει μια διάγνωση.
Όταν σκέφτεσαι τους ευφυέστατους ανθρώπους που με έχουν εξετάσει,
γυρνάς και λες
"Τι κουλή υπόθεση".
Έχω δει πάνω από 35 επαγγελματίες της ιατρικής
και δεν μου λένε τίποτα.
Απλώς...
πιστεύω ότι θα υπάρχει κάποιος που ξέρει.
ΓΟΥΟΛΙΝΓΚΦΟΡΝΤ, ΚΟΝΕΚΤΙΚΑΤ
Αυτό θα είναι το πιο δύσκολο.
Ναι.
ΣΚΕΨΟΥ ΘΕΤΙΚΑ!
Θέλω να το σηκώσεις όσο πιο ψηλά μπορείς στους μηρούς σου.
ΒΑΣΙΣΜΕΝΟ ΣΤΗ ΣΤΗΛΗ ΤΩΝ NEW YORK TIMES "DIAGNOSIS" ΤΗΣ ΔΟΚΤΟΡΟΣ ΛΙΣΑ ΣΑΝΤΕΡΣ
Θα το κάνει μόνος του.
-Είναι δύσκολο για έναν παραπληγικό... -Δες πώς κρατιέται.
-Μπράβο, μπαμπά. -Είναι ένα βήμα
προς το να ντυθεί μόνος. Μπράβο, Τζον.
Γείρε μπροστά. Θα σε βοηθήσει.
-Πάντα γέρνω μπροστά. -Μείνε μπροστά.
Λίγο πιο ψηλά.
-Κι άλλο; -Ναι.
Όταν ξεκίνησε όλο αυτό, σίγουρα...
με έπιασε απροετοίμαστο.
Δεν περίμενα ποτέ ότι δεν θα περπατάω.
Το έκανα όλη μου τη ζωή,
είμαι αθλητικός τύπος.
Σήκωσε αυτή την πλευρά.
Ναι!
Μπράβο.
Πριν δύο χρόνια,
άρχισαν να μουδιάζουν τα πόδια μου.
Δεν επηρέασε τη ζωή μου,
μπορούσα ακόμα να κάνω ό,τι ήθελα.
Δεν ήμουν βάρος στη γυναίκα μου,
ούτε στις δύο κόρες μου.
Έναν χρόνο αργότερα,
το μούδιασμα έφτασε στα γόνατά μου.
Τώρα έχει εξαπλωθεί πιο πάνω
και, ξαφνικά,
αντιμετωπίζω μια παραπληγία
από τη μέση και κάτω.
Τώρα μπορείς να το βγάλεις.
Και...
δυστυχώς...
έχω ακράτεια.
Πριν μερικούς μήνες, έκαναν μια επέμβαση
για να κατανοήσουν τη νευροπάθειά μου.
Δυστυχώς,
η επέμβαση προκάλεσε έναν τρομερό θρόμβο αίματος
και, ξαφνικά, το σώμα μου κατέρρευσε. Τα όργανά μου έπαψαν να λειτουργούν.
Κάλεσαν έναν ιερέα.
-Εκείνη η νύχτα ήταν τρομακτική. -Ναι.
Δεν ξέραμε αν θα τα κατάφερνες.
Οι γιατροί με επανέφεραν
και είμαι ζωντανός και μπορώ να διηγηθώ την ιστορία.
Αλλά τους επόμενους τρεις μήνες,
ήμουν στο νοσοκομείο.
Έπρεπε να βελτιωθεί η κατάστασή μου.
Επομένως,
έχω να πάω σπίτι...
ΧΡΟΝΙΑ ΠΟΛΛΑ, ΤΖΟΖΕΦ
πέντε μήνες.
Είναι τρομακτικό.
Κανένας γιατρός δεν έχει κάνει διάγνωση.
Έχουμε πάει μακριά.
Δεν πήγαμε μόνο σε έναν γιατρό.
Ωραία.
Μάλλον είμαι ένα αίνιγμα
γιατί πήγαμε στο Μάγιο, στο Γέιλ, στη Βοστόνη,
και ως πάροχος περίθαλψης και οδοντίατρος,
πιστεύω στη δυτική ιατρική.
Πιστεύω ότι είμαστε ευλογημένοι που έχουμε την τεχνολογία
και τους λαμπρούς γιατρούς που έχουμε σε αυτή τη χώρα.
Αν δεν μπορούν να το βρουν εκείνοι...
πώς θα το βρω εγώ;
Υπάρχουμε πολύ καιρό στον πλανήτη;
-Όχι, τα φυτά υπήρχαν πρώτα από όλα. -Ναι.
Τα πρώτα φυτά ήταν μονοκύτταροι οργανισμοί.
-Μονοκύτταροι; -Ήταν σαν ζελέ.
Μόνο αυτό υπήρχε, το ζελέ.
Όπως όταν πηγαίνουμε στο ποτάμι
και βλέπουμε κάτι σαν γλίτσα;
Έτσι ήταν η πρώτη μορφή ζωής.
Ήταν κάτι μικροσκοπικά πράγματα που κατάφεραν να επιβιώσουν.
Τώρα είναι πολύ μεγάλα.
-Θηλαστικά! -Θηλαστικά.
Αντιμετωπίζω μια αδιάγνωστη πάθηση
στην οποία...
ΑΝΝ 44 ΕΤΩΝ
οποιοδήποτε μέρος στη δεξιά πλευρά μου,
από τα πόδια μέχρι το πρόσωπο,
σταματά να λειτουργεί σε ανύποπτο χρόνο.
Συνήθως το πρόσωπό μου αρχίζει να λιώνει.
Λοιπόν...
Μερικές φορές το χέρι μου διπλώνει,
το λέω χέρι Τυραννόσαυρου.
Διπλώνεται περίεργα σε αυτό το σημείο
και πρέπει να το χαλαρώσω με το άλλο χέρι.
Μια σταλιά μουστάρδα;
Μια σταλιά μουστάρδα,
αλλά βάλ' τη αφού βάλεις το τυρί.
Οι σκάλες με τρομάζουν.
Φοβάμαι ότι θα χάσω την ικανότητα
να εντοπίζω το πόδι μου στον χώρο,
ότι θα πιαστεί στην άκρη της σκάλας
και θα κατρακυλήσω.
Βασικά, έχω πέσει...
αρκετές φορές.
-Πιες τον χυμό. -Ναι, μωρό μου.
Μερικές φορές είναι τρομακτικό.
Όταν η μαμά μου είναι στο πάτωμα, φοβάμαι.
ΜΑΙΡΗ ΚΟΡΗ ΤΗΣ ΑΝΝ
Τηλεφωνώ στον μπαμπά,
και κλαίω.
Πολύ.
Το χειρότερο είναι...
ΕΡΙΚ ΣΥΖΥΓΟΣ ΤΗΣ ΑΝΝ
ότι μιλάμε για τη σύντροφό μου,
είναι δύσκολο να τη βλέπω να πονάει.
Την αγαπάω πολύ. Πραγματικά.
Θέλω μόνο να νιώσει καλύτερα.
Ναι, δεν μπορούμε να κάνουμε πολλές...
περιπλανήσεις στο δάσος όπως κάναμε,
ψάχνοντας για βρώσιμα φυτά και τροφές.
Κυρίως επειδή δεν νιώθω ασφαλής να πηγαίνω στο δάσος,
γιατί δεν ξέρω τι θα συμβεί.
Αυτό ξεκίνησε πριν δύο χρόνια
με πόνο στο στήθος μου,
καούρα, ποτέ δεν είχα τέτοια προβλήματα.
Μέσα σε έναν μήνα,
άρχισα να παρατηρώ ότι το πρόσωπό μου αλλάζει.
Κοιταζόμουν στον καθρέφτη και σκεφτόμουν "Περίεργο, τα χείλη μου είναι περίεργα".
Μίλησα στον γιατρό μου. Είπε
"Έχεις πλήρη παράλυση προσώπου στη δεξιά πλευρά.
Πρέπει να πας στα Επείγοντα. Μπορεί να είναι εγκεφαλικό".
Μπήκα στο αμάξι, αλλά δεν ανησύχησα ιδιαίτερα
μέχρι που βγήκα στην εθνική οδό και το δεξί μου μάτι έκλεισε.
"Θεέ μου, γιατί δεν ανοίγει;"
Ένιωθα το βλέφαρό μου να πεταρίζει.
Δεν μπορούσα να το ανοίξω με τίποτα.
Και είμαι μέσα στην κίνηση, προσπαθώ να οδηγήσω και φοβάμαι.
Φτάνω στα Επείγοντα και αυτό που συνέβαινε,
η παράλυση προσώπου,
η πλήρης παράλυση προσώπου που είχα,
ερχόταν κι έφευγε.
Με έβαλαν στην πτέρυγα με τα εγκεφαλικά και μου έκαναν αξονική τομογραφία,
η οποία βγήκε αρνητική.
Μου έκαναν μαγνητική τομογραφία, βγήκε αρνητική,
και ο άλλος νευρολόγος μπαίνει μέσα
και λέει "Ξέρεις...
νομίζω ότι είσαι απλώς αγχωμένη.
Είναι απλώς στρες.
Είναι ψυχοσωματικό".
Σοβαρά.
Ως έγχρωμη γυναίκα,
ο κόσμος δεν με παίρνει στα σοβαρά.
Νιώθω πως κάθε γυναίκα σε αυτή τη χώρα
ξέρει πώς είναι να την περιφρονούν οι γιατροί
γιατί έχει συμβεί, θα έλεγα,
και δεν νομίζω να υπερβάλλω,
σε κάθε γυναίκα της χώρας τουλάχιστον μία φορά.
Γι' αυτό δεν εμπιστεύομαι τους γιατρούς.
Ήταν σαφές όταν γνώρισα τον Τζο και την Ανν
ότι προσεγγίζουν την ιατρική κοινότητα
με διαφορετικό τρόπο.
Καταλαβαίνω την οπτική της Ανν.
Ακούμε συχνά ότι οι γυναίκες, επειδή οι περισσότεροι γιατροί είναι άντρες,
νιώθουν ότι είναι αόρατες.
Όπως και οι έγχρωμοι άνθρωποι, καθώς οι πιο πολλοί γιατροί είναι λευκοί.
Οι έγχρωμοι άνθρωποι νιώθουν ότι οι γιατροί δεν τους ακούνε.
Το ερώτημα είναι
αν η δυσπιστία της Ανν προς την ιατρική κοινότητα
θα επηρεάσει την ικανότητά της
να δεχτεί παρατηρήσεις από την κοινότητα,
δεδομένου ότι δεν τους εμπιστεύεται.
Ο Τζο, από την άλλη,
είναι μέλος της ιατρικής κοινότητας.
Είναι οδοντίατρος εδώ και πολλά χρόνια.
Ο Τζο είναι ο ορισμός του καλού ασθενή.
Βέβαια, παραλίγο να πεθάνει από τους γιατρούς που τον φρόντιζαν.
Αλλά δεν τον εμπόδισε να τους εμπιστευτεί
και να πει "Τι άλλο προτείνετε;"
Στην αναζήτηση της διάγνωσης,
η Ανν και ο Τζο έχουν συλλέξει λίστες με παθήσεις που δεν έχουν.
Οι γιατροί του Τζο έχουν αποκλείσει τη σκλήρυνση κατά πλάκας.
Όπως και το Πάρκινσον.
Δεν είναι κάποια από αυτές τις αυτοάνοσες παθήσεις που έχουν σκεφτεί.
Η Ανν έχει πλέον δει πάνω από 30 γιατρούς
και πολλά από τα πιο προφανή αίτια
έχουν αποκλειστεί.
Δεν είναι κρίση.
Δεν είναι σκλήρυνση κατά πλάκας.
Δεν είναι λύκος.
Ο Τζο και η Ανν χρειάζονται απελπισμένα μια διάγνωση.
Η Ανν μπορεί να παραλύσει οποτεδήποτε,
οπουδήποτε.
Ο Τζο έχει σταθερή παράλυση
η οποία προχωράει,
και ούτε ο Τζο ούτε οι γιατροί του έχουν κάποια ιδέα
για το πού θα σταματήσει η παράλυση,
και αυτό προβληματίζει τον ίδιο και την οικογένειά του.
ΦΕΡΦΙΛΝΤ, ΚΟΝΕΚΤΙΚΑΤ
Δεν το δείχνει,
αλλά μερικές φορές μού λέει
"Φοβάμαι πολύ".
Ναι. Δεν του αρέσει να το συζητάει γιατί υπάρχουν πολλά ερωτήματα.
Δεν ξέρουμε αν...
αν θα συνεχίσει να χειροτερεύει,
ή γενικά τι συμβαίνει.
Αν ανέβει πιο ψηλά,
θα καταλάβει την καρδιά του;
Ωραία.
Δεν μου αρέσει να σκέφτομαι ότι θα συμβούν τα τρομακτικά ενδεχόμενα.
Δεν θέλεις να χάσεις ούτε μια μέρα.
Κάθε μέρα που κάνεις κάτι,
πρέπει να κινηθείς,
πρέπει να χρησιμοποιείς ό,τι έχεις, όσο το έχεις.
Όλοι βλέπουμε ότι έχει αλλάξει.
Δεν του ήταν εύκολο.
Δεν του αρέσει...
να κάθεται
και απλώς να...
Δεν ξέρω, είναι θετικός άνθρωπος, προσπαθεί να έχει καλή διάθεση,
αλλά πιστεύω ότι η δουλειά του ήταν η ζωή του, και δεν μπορεί να δουλέψει.
Ο Τζο πάντα ήταν μεγάλος και δυνατός.
Ήταν οδοντίατρος,
όλοι έτσι τον ήξεραν,
ήταν δύσκολο να το θυσιάσει αυτό.
Ως ο οδοντίατρος της γειτονιάς,
ο δρ Τζο φρόντιζε πολύ κόσμο.
Ήταν πολύ ωραία. Γι' αυτό είναι δύσκολο να το αφήσω.
Ο πρώτος χρόνος ήταν δύσκολος.
Ήμουν σε αναπηρικό αμαξίδιο, αλλά μπορούσα ακόμα να πάω τουαλέτα
ή να μπω στο αμάξι.
Όταν έπαθα ακράτεια,
σκέφτηκα ότι θα είναι πολύ πιο δύσκολο να λειτουργήσω,
και είπα "Θα προσέξω την υγεία μου,
δεν γίνεται να ανησυχώ για την οδοντιατρική".
Ήταν δύσκολο να το αποδεχτώ.
Δεν μπορώ να κουρέψω το γρασίδι, ούτε να πάω βόλτα με τη βάρκα.
Αν δεν ήταν τα κορίτσια μου,
δεν νομίζω ότι θα...
Δεν θα ήμουν τόσο θετικός, αυτό είναι σίγουρο.
Ήταν ένας καταιγισμός συναισθημάτων.
ΜΙΑ ΗΜΕΡΑ ΠΡΙΝ ΤΗΝ ΚΥΚΛΟΦΟΡΙΑ
Κοιτάζω το ιστορικό του Τζο
και είναι φανερό ότι η περίπτωσή του είναι πιο περίπλοκη
από ό,τι νόμιζα.
Όπως φαίνεται,
δεν έχει ένα σοβαρό ιατρικό πρόβλημα,
αλλά δύο ταυτόχρονα.
Πρώτον, έχει την περίεργη παράλυση,
που είναι ένα είδος περιφερικής νευροπάθειας.
Είναι πρόβλημα των νεύρων.
Αλλά πριν 15 χρόνια,
ο Τζο διαγνώστηκε με έναν ανίατο καρκίνο του αίματος
που λέγεται μακροσφαιριναιμία Waldenstrom.
Waldenstrom. Νόμιζαν ότι έχει μόνο λίγα χρόνια ζωής.
Με έβαλαν σε μια κλινική δοκιμή
και, για να μην τα πολυλογώ,
στάθηκα τυχερός κι έμεινα ζωντανός.
Όλα πήγαιναν καλά,
έπαιρνα τα φάρμακά μου, νόμιζα ότι τη σκαπούλαρα
και, ξαφνικά, μετά από 15 χρόνια,
εμφανίζεται η νευροπάθεια από το πουθενά, και η ζωή μου όπως την ήξερα...
άλλαξε εντελώς.
Πρέπει να ψάξω πιο βαθιά στα αρχεία
για να δω αν ο καρκίνος,
το Waldenstrom,
συνδέεται με κάποιον τρόπο με τη νευροπάθεια ή την παράλυση.
Τελευταία, απέκτησε λίγη αίσθηση στα δάχτυλα των ποδιών του.
Δεν είναι σαφές τι συμβαίνει εδώ.
Δεν καταλαβαίνω.
Πώς γίνεται να κουνάω τα δάχτυλά μου αν δεν μπορώ να κουνήσω τα πόδια μου;
Ελπίζω να υπάρχει κάποιος εκεί έξω που μπορεί να ενώσει τα κομμάτια του παζλ.
"Όταν ο Τζο, ένας οδοντίατρος από το Φέρφιλντ του Κονέκτικατ,
άρχισε να νιώθει το μούδιασμα στα πόδια του,
δεν είχε ιδέα ότι θα δυσκολευόταν να περπατήσει
μετά από ενάμιση χρόνο.
Τι πιστεύετε ότι συμβαίνει με τον Τζο;"
Έχω παραπληγία από τη μέση και κάτω...
Είμαι φοιτήτρια στη Σχολή Δημόσιας Υγείας.
Είμαι πιστοποιημένος νευρολόγος.
Είμαι απόφοιτη του Κολούμπια στη διατροφολογία.
Αυτό που μου κέντρισε το ενδιαφέρον ήταν τα γνώριμα συμπτώματα του Τζον.
Το ταξίδι του και η ασθένειά του μου θύμισαν τη μητέρα μου.
Το άρθρο κοινοποιήθηκε σε μια διαδικτυακή ομάδα με ασθενείς που έχουν Waldenstrom.
Προφανώς ακούστηκε οικείο, έχω την ίδια νόσο Waldenstrom
και την ίδια νευροπάθεια.
Υπάρχει κάτι που λέγεται προϊούσα πολυεστιακή λευκοεγκεφαλοπάθεια.
Και η διάγνωση του ασθενή μου
είναι μια πάθηση που αποκαλούμε εγκάρσια μυελίτιδα.
Ο γιατρός της είπε ότι είχε
μια σπάνια παραλλαγή του συνδρόμου Guillain-Barré.
Λέγεται CIDP,
που σημαίνει χρóνια φλεγμονώδης απομυελινωτική πολυνευροπάθεια.
Πιστεύω ότι η αγωγή του για τον καρκίνο
ελέγχει όλες τις άλλες ασθένειες που έχει.
Η ιμπρουτινίμπη, το φάρμακο που παίρνει, είναι θαυματουργό,
αλλά δεν έχει μελετηθεί εκτενώς
ως προς τις παρενέργειές του.
Είναι καινούργιο
και δεν πιστεύω ότι ξέρει κανείς τι παθαίνεις με το φάρμακο αυτό.
Πολλοί έχουν περιφερική νευροπάθεια,
άλλοι δεν έχουν τίποτα.
Είναι τρομακτικό.
Σου εύχομαι καλή τύχη.
Ελπίζω να βρεθεί κάτι που θα τον βοηθήσει και θα βελτιώσει τη ζωή του.
Μην τα παρατάς ποτέ.
Οι δύο πιο ενδιαφέρουσες πιθανότητες από το κοινό
ήταν η χρóνια φλεγμονώδης απομυελινωτική πολυνευροπάθεια, το CIDP,
ή μια παρενέργεια της ιμπρουτινίμπης,
το φάρμακο που έπαιρνε για τον καρκίνο του αίματος.
Η πιο δημοφιλής πρόταση ήταν το CIDP.
Είναι μια νευρολογική διαταραχή που προκαλείται από τραυματισμό
στο προστατευτικό περίβλημα των νεύρων
καθώς κατευθύνονται από τον εγκέφαλο στην περιφέρεια.
Ωστόσο, οι γιατροί του Τζο είναι βέβαιοι
ότι δεν έχει Guillain-Barré ή CIDP.
Η άλλη θεωρία του κοινού
ήταν ότι η παράλυση του Τζο είναι αποτέλεσμα μιας παρενέργειας
ενός φαρμάκου που έπαιρνε για τον καρκίνο, της ιμπρουτινίμπης.
Οι παρενέργειες της ιμπρουτινίμπης είναι μια πιθανότητα.
Παραδόξως, ο Τζο δεν παίρνει πλέον ιμπρουτινίμπη.
Σταμάτησε όταν ο θρόμβος αίματος παραλίγο να τον σκοτώσει
και οι γιατροί του στο Γέιλ τού είπαν
να μην το ξαναπάρει μέχρι να αναρρώσει πλήρως.
Ο Τζο έκανε κλινική δοκιμή για την ιμπρουτινίμπη,
η οποία τον βοήθησε σημαντικά για πολλά χρόνια,
και τη συνέχισε μέχρι την εκτεταμένη νοσηλεία του.
Τότε, έκανα μια συζήτηση με τον Τζο
και τους γιατρούς του στη Βοστόνη
για το αν έπρεπε να σταματήσει.
Εν τέλει, σταματήσαμε την αγωγή,
εδώ και τέσσερις με πέντε μήνες.
Μπορεί ο Τζο να σταμάτησε την ιμπρουτινίμπη
και να μην έχει αίσθηση στα πόδια του,
αλλά αυτό δεν σημαίνει ότι η θεωρία του κοινού δεν είναι σωστή.
Τα νεύρα χρειάζονται έως κι έναν χρόνο να θεραπευτούν.
Ίσως ανακτά την αίσθηση στα δάχτυλά του επειδή σταμάτησε το φάρμακο.
Όπως και να έχει, ο Τζο βρίσκεται σε ένα σημείο καμπής.
Έχει αναρρώσει από τον θρόμβο αίματος
και μπορεί να ξεκινήσει πάλι την ιμπρουτινίμπη,
αλλά αν το κοινό έχει δίκιο,
η μόνη του ελπίδα να ξαναπερπατήσει θα είναι να μην πάρει το φάρμακο.
Αν αποφασίσει να μην ξαναπάρει την ιμπρουτινίμπη,
τίποτα δεν θα ελέγχει τον καρκίνο του.
Είναι μια πολύ δύσκολη απόφαση.
Πρέπει να ξαναπάει στους γιατρούς του
και να σκεφτούν τι θα κάνουν.
Θα έχει ενδιαφέρον.
Αν ο Θεός είναι καλός και δεν πάρω το φάρμακο,
τότε θα έχω μια ευκαιρία.
Κοιτούσα το συρτάρι μου στη δουλειά σήμερα
και είδα την εφημερίδα που μας έδειχνε στην εκδήλωση του σχολείου
πριν από έξι χρόνια περίπου.
Δεν το ήξερα.
Ήσουν τριών ετών.
Αυτό μου λείπει περισσότερο.
Δεν αντέχω που το μυαλό μου δεν λειτουργεί όπως παλιά.
Η συγγραφή είναι το πάθος μου. Μου αρέσει να είμαι αρχισυντάκτρια.
Έχω κερδίσει βραβεία ποίησης,
για δοκίμια, για διηγήματα.
Αλλά πλέον δεν μπορώ να αναλαμβάνω τέτοιες δουλειές.
Δεν νιώθω αυτοπεποίθηση.
Επομένως, έχουμε οικονομικές ανησυχίες.
Ακόμα και η καλύτερη ασφάλεια υγείας είναι ακριβή.
Δεν έχω χρήματα για τη συνδρομή.
ΜΙΑ ΗΜΕΡΑ ΠΡΙΝ ΤΗΝ ΚΥΚΛΟΦΟΡΙΑ
Η Ανν περνάει δύσκολα,
σωματικά και οικονομικά.
Δεν θέλω να καθυστερήσω άλλο
να δημοσιεύσω την ιστορία της.
'Μπορεί να έπαθες εγκεφαλικό' είπε ο γιατρός στη 44χρονη γυναίκα.
'Έχει παραλύσει η δεξιά πλευρά του προσώπου σου.'
Η Ανν συμφώνησε γνέφοντας.
Δεν αναγνώριζε το πρόσωπο που έβλεπε στον καθρέφτη".
Λέγομαι Ανν, είμαι από το Κονέκτικατ.
Το δεξί μέρος του σώματός μου με έχει προδώσει.
Με βλέπεις; Γεια!
Είμαι νευρολόγος στο Πανεπιστήμιο Στάνφορντ.
Ζω στην Αυστραλία. Ειδικεύομαι στην αιματολογία.
Είμαι σύμβουλος νευρολόγος στο Λονδίνο.
Έχω διδακτορικό στη νευροεπιστήμη.
Πολλά από τα συμπτώματα της Ανν ακούγονταν γνώριμα.
Βλέπω συχνά τέτοια περιστατικά στην κλινική μου.
Ακουγόταν σαν αυτό που είχα περάσει.
Σκέφτηκα την ημιπληγική ημικρανία.
Στην ημιπληγική ημικρανία, μερικοί έχουν αδυναμία στο πρόσωπο,
στα χέρια, στα πόδια, συνήθως στη μία πλευρά.
Το πρόβλημα βρίσκεται στη λειτουργία των νεύρων,
όχι στη δομή τους.
Κρέμασε το πρόσωπό της. Κάτι τέτοιο συμβαίνει
σε μεγάλο ποσοστών ασθενών με τη νόσο Λάιμ.
Για μένα, δεν είναι απίθανο.
Έχουμε πολλές περιπτώσεις Λάιμ εδώ.
Εντάξει.
Γεια, είμαι η Αλάνα.
Ζω στη Βιρτζίνια, είμαι φοιτήτρια.
Μια μέρα, το πρόσωπό μου
άρχισε να κρεμάει στην αριστερή πλευρά.
Όλη η αριστερή πλευρά του σώματός μου εξασθενούσε.
Η ομιλία μου γινόταν περίεργη
και δυσκολευόμουν να καταπιώ.
Βλέπεις έναν νευρομυϊκό τύπο
και λέει "Είναι στο μυαλό σου".
Είναι σύνδρομο λειτουργικών νευρολογικών συμπτωμάτων.
Το κοινό βρήκε διάφορα ενδεχόμενα για την Ανν,
αλλά οι γιατροί της είχαν ήδη αναλογιστεί και αποκλείσει
τα πάντα εκτός από δύο.
Το πρώτο ήταν η νόσος Λάιμ,
μια μόλυνση που προκαλείται από ένα βακτήριο
που μεταδίδεται με τα τσιμπούρια.
Η διαλείπουσα παράλυση της Ανν δεν συνηθίζεται στη μόλυνση Λάιμ.
Η Λάιμ φημίζεται ότι προκαλεί διάφορα περίεργα κι ενδιαφέροντα προβλήματα.
Η άλλη πιθανότητα είναι ότι η Ανν έχει λειτουργική νευρολογική διαταραχή.
Δηλαδή, δεν είναι μόλυνση, ούτε όγκος,
ούτε κάποια παθολογία.
Δεν επιτίθεται απ' έξω.
Αντίθετα, κάτι κάνει λάθος το σώμα σου.
Δεν είναι λειτουργική διαταραχή.
Δεν είναι...
Δεν είναι αυτό.
Άρα...
Όταν κάποιοι ασθενείς ακούνε τη διάγνωση "λειτουργική διαταραχή",
κάνουν κακούς συνειρμούς.
Ακούνε ότι όλα είναι στο μυαλό τους,
ότι είναι τρελοί.
Αλλά φυσικά, δεν σημαίνει αυτό.
Το λέω από την αρχή.
Έλεγα ότι μάλλον είναι Λάιμ.
Και νιώθω ότι πρέπει να δω κάποιον ειδικό
-για να μου πει ότι δεν το έχω. -Μάλιστα.
Ναι.
Ξέρουμε ότι υπάρχει κάποια ειδικός στη Λάιμ εδώ κοντά.
Ήθελα να έρθω σε επαφή μαζί της, να της δείξω το άρθρο
και να της πω "Η πιο δημοφιλής ιδέα είναι η Λάιμ".
"Μήπως είναι Λάιμ;"
Πιστεύω ότι δεν...
έχουμε κάνει επαρκή εξέταση.
Κάναμε εξετάσεις,
αλλά βγήκαν όλες αρνητικές,
αλλά είχαμε ακούσει ιστορίες για ψευδώς αρνητικά αποτελέσματα.
Ειδικά με εξετάσεις αίματος.
Πώς είστε σήμερα;
-Είναι μια καλή μέρα. -Ωραία. Έχω την εξέταση.
ΔΡ ΣΟΝΑΛΙ ΑΝΤΒΑΝΙ ΕΙΔΙΚΟΣ ΣΕ ΜΟΛΥΣΜΑΤΙΚΕΣ ΑΣΘΕΝΕΙΕΣ
Δεν ξέρω αν ήθελες να μιλήσουμε για τίποτα,
αν έχεις ερωτήσεις.
Ήθελα να τονίσω
ότι πηγαίνω βαθιά στα δάση
γιατί ψάχνω για είδη μανιταριών.
Δεν είναι εντελώς απίθανο
να με έχει τσιμπήσει ένα τσιμπούρι
-ή κάτι τέτοιο. -Μάλιστα.
Πριν από το ραντεβού, ζήτησα μια εξέταση για Λάιμ.
Βγήκε αρνητική.
Σε αυτή τη φάση, αποκλείουμε ενδεχόμενα.
Ξέρω πόσα έχεις περάσει,
αλλά τα συμπτώματά σου έρχονται σε αναλαμπές
-και όχι αυξανόμενα σταδιακά. -Ναι.
-Οπότε, δεν ταίριαζε με τη διάγνωση. -Μάλιστα.
Για άλλη μια φορά, καμία απάντηση.
Καλά Χριστούγεννα.
Λοιπόν...
Τι να κάνουμε.
-Συγγνώμη. -Είναι άσχημο.
Θέλουμε να μάθουμε τι είναι, θέλουμε...
να γίνουμε καλύτερα.
Αν δεν έχω διάγνωση...
δεν μπορώ να μπω σε νοσοκομείο.
Αν πάει κάτι λάθος, όπως έχει ξαναγίνει.
Δεν ήξεραν τι ήταν
και αμέσως συμπεραίνουν ότι είσαι τρελή
και ζητάς προσοχή.
Με κάνει να φοβάμαι να πάω σε γιατρό.
Δεν θέλω να δω έναν νέο γιατρό.
Δεν θέλω να δικαιολογώ τον εαυτό μου σε κάποιον άλλον.
Κουράστηκα.
Με όλο αυτό.
Τι θα ήθελες να πιεις;
-Θα ήθελα... -Μήπως τσάι;
Ναι, καλή ιδέα.
Όχι! Με συγχωρείς.
Βλέπεις αυτό το λουλούδι;
Αυτό το λουλούδι θα σε κάνει να πεθάνεις.
Δεν θέλεις να πεθάνεις, έτσι;
Ή να πάθεις Waldenstrom.
Όχι.
Όχι, έλα.
Οι απαντήσεις του κοινού
για τις παρενέργειες της ιμπρουτινίμπης μού δίνουν ελπίδες.
Αύριο, ο γιατρός θα μας πει περισσότερα.
Ελπίζω να μη χρειαστεί να πάρω το φάρμακο
και να δούμε τι θα γίνει, τι θα βγει.
Ίσως καταφέρω να περπατήσω ξανά.
Ίσως όχι.
Σε αυτή τη φάση είμαι.
Ο Τζο μού λέει "Φοβάμαι"
ή "Έχω άγχος" ή κάτι τέτοιο.
Προσπαθεί να μην το δείχνει στα κορίτσια.
-Ο ώμος σου ήταν αυτός! -Κάνει κρακ.
Δεν υπάρχει λόγος να ταράζομαι ή να θυμώνω.
Πρέπει να σκέφτομαι θετικά,
να βάζω τα δυνατά μου και να συνεργάζομαι με τους γιατρούς.
Ελπίζω να είμαι στον σωστό δρόμο.
-Ωραία. -Έτοιμος;
Ναι.
Θέλεις κι άλλον καφέ...
Όχι, εντάξει. Θα πάρω αργότερα.
Δεν ξέρω αν η νευροπάθεια συνδέεται με το φάρμακο
που έπαιρνε για το Waldenstrom.
Θέλει απεγνωσμένα να περπατήσει.
Δεν θέλει να πει απλώς "Είμαι ικανοποιημένος με το αναπηρικό αμαξίδιο".
Θέλει να ξαναπερπατήσει.
Σχεδόν φτάσαμε!
Τώρα, ο Τζο θα συναντήσει τον ογκολόγο
για να πάρει τα αποτελέσματα από τις εξετάσεις αίματος.
Αν ο καρκίνος παραμένει υπό έλεγχο όσο δεν παίρνει ιμπρουτινίμπη,
ίσως μπορέσει να μην ξαναπάρει
και να δούμε τι θα γίνει.
-Εδώ είναι. -Εντάξει.
-Περάστε. -Περάστε.
-Γεια σου, Τζο. -Τι κάνεις;
Χαίρομαι που σε βλέπω.
-Επίσης. -Ωραία.
Κοιμάσαι καλά;
Ναι.
-Πολύ καλά. -Πολύ καλά;
Υπάρχουν άλλοι άνθρωποι
που έχουν Waldenstrom και παίρνουν ιμπρουτινίμπη
κι έχουν παρενέργειες;
Δεν έχω δει νευροπάθειες που σχετίζονται με την ιμπρουτινίμπη.
Έχουμε ασθενείς που το παίρνουν εδώ και επτά, οκτώ, εννέα χρόνια
και αυτό δεν είναι ένα συνηθισμένο σύμπτωμα της ιμπρουτινίμπης.
Βασικά, όσοι παίρνουν ιμπρουτινίμπη από την αρχή
είναι πιο πιθανό να σταματήσουν να παίρνουν
όχι επειδή δεν δουλεύει πλέον,
αλλά λόγω τοξικοτήτων.
Ίσως το 30% των ανθρώπων, το 20% με 30%, το σταματάει.
Αλλά αν η ιμπρουτινίμπη προκαλεί την τοξικότητα...
ποιος ξέρει;
Ίσως δεν χρειάζομαι ιμπρουτινίμπη πια.
Κάναμε αιματολογικές εξετάσεις.
Τα επίπεδά σου φαίνονται εντάξει.
Όσο σημειώνεις πρόοδο...
και τα επίπεδα ή τα συμπτώματα δεν αυξάνονται,
δεν χρειάζεσαι αγωγή για το Waldenstrom.
-Ακούγεται λογικό. -Ναι.
Προτείνω να συνεχίσουμε με στενή παρακολούθηση.
Τώρα προσέχουμε το Waldenstrom.
Δεν φαίνεται να έχει συμπτώματα.
Η εκκρινόμενη ανοσοσφαιρίνη M δεν είναι υψηλή,
οπότε προσπαθώ να τον χειριστώ
χωρίς να στοχεύω το Waldenstrom.
Εννοείται πως θα δώσουμε αγωγή αν δούμε ανησυχητικά σημάδια.
Υπάρχουν και φάρμακα δια στόματος που λειτουργούν διαφορετικά,
οπότε είναι πιθανό να μη σου ξαναδώσουμε ιμπρουτινίμπη.
Αλλά αν μπορούμε να ελαχιστοποιήσουμε...
Αν το ρίσκο είναι μικρό,
αν είναι ακόμα εκεί,
γιατί να μη χρησιμοποιήσουμε κάτι άλλο;
-Ναι. -Εντάξει.
Ευχαριστώ, γιατρέ.
Ευχαριστώ πολύ.
-Χάρηκα που σας είδα. -Ευχαριστούμε.
Είμαι πολύ χαρούμενος.
Ας το δοκιμάσουμε.
Έχω ελπίδες.
Αυτό είναι το κλειδί.
Μερικοί λένε ότι δεν θεραπεύτηκες από τη μια στιγμή στην άλλη.
Βέβαια.
-Ναι. -Τα βίντεο...
είναι πολύ ενθαρρυντικά.
Δεν ξέρω αν νιώθεις το ίδιο.
Όχι, βέβαια. Όλοι όσοι...
Όσοι ξέκλεψαν λίγο χρόνο από τη ζωή τους για να απαντήσουν,
θέλω να ευχαριστήσω τον καθένα ξεχωριστά.
Αυτή είναι η ομορφιά.
-Γεια. -Γεια σου.
Χαίρομαι που σε βλέπω.
Να κάτσουμε εκεί;
Εντάξει.
Τώρα που ξέρουμε ότι η Ανν δεν έχει Λάιμ,
θέλω να τη συναντήσω με τον άντρα της για να μιλήσουμε για την άλλη πιθανότητα:
τη λειτουργική νευρολογική διαταραχή.
Ξέρω ότι υπάρχει πολλή παραπληροφόρηση για τις λειτουργικές διαταραχές,
αλλά θέλω να την καθησυχάσω
ότι είναι μια διάγνωση που, αν αντιμετωπιστεί,
μπορεί μέχρι και να θεραπευτεί.
Έχω θέμα με τη λειτουργική διαταραχή
και ο λόγος είναι επειδή...
ο όρος "λειτουργική διαταραχή" είναι ακόμα
συνδεδεμένος με ψυχική πάθηση,
και οι δύο όροι χρησιμοποιούνται χωρίς διάκριση.
-Είναι... -Ας τα διαχωρίσουμε,
γιατί δεν είναι το ίδιο.
Θα υπάρχουν πολλοί γιατροί
που θα το δουν
και θα πουν "Λαλημένη".
"Τρελή".
-"Υστερικιά". -Μην πηγαίνεις σε εκείνους τους γιατρούς.
-Μπορώ να πω τι νομίζω ότι σημαίνει; -Ναι.
Σημαίνει ότι δεν μπορούμε,
με όλες τις γνώσεις μας και τις εξετάσεις αίματος και τις τομογραφίες
και όλες τις εξετάσεις...
Από ό,τι βλέπουμε, όλα δουλεύουν τέλεια,
αλλά δεν λειτουργούν τέλεια.
Αυτό πιστεύω ότι σημαίνει. Είναι ένα μεγάλο ερωτηματικό.
-Τα περικλείει όλα. -Δεν ισχύει αυτό.
Υπάρχουν πράγματα που αποδείχτηκαν αποτελεσματικά
σε λειτουργικές ασθένειες για λόγους που δεν είναι ξεκάθαροι:
φάρμακα και θεραπείες.
Δεν είναι απλώς μια λέξη.
-Εντάξει. -Υπάρχουν κανονικές θεραπείες,
αλλά αυτή είναι απλώς η γνώμη μου.
Δεν είμαι η γιατρός σου.
Έχω την άποψή μου.
Δεν είμαι έτοιμη να το αποκλείσω.
Εντάξει.
Δεν το έχω αποκλείσει.
Προσπαθώ να βρω κάποιον που ξέρει τι είναι.
Ξέρεις κανέναν;
Ξέρεις κάποιον που ειδικεύεται σε αυτό; Δεν ξέρω.
Θα έπρεπε να...
Δεν ξέρω.
Αν υπάρχει ένας γιατρός που πιστεύει ότι ξέρει,
"Αυτό μας λέει..."
Αυτό μπορεί να μας πει περισσότερα για το τι έχω,
μπορεί να μας πει
"Έχεις αυτό κι αυτό, τα οποία υποδηλώνουν..."
Τώρα ξέρουμε τι να κοιτάξουμε.
Βέβαια.
Υπάρχει ένας γιατρός
που ξέρει πολλά για λειτουργικές νευρολογικές διαταραχές
και πιστεύω ότι η Ανν και ο σύζυγός της θα επωφεληθούν αν του μιλήσουν.
Γεια σου, δρ Σνάιντερ.
-Είμαι η Ανν. -Γεια.
Ευχαριστώ για τον χρόνο σου.
-Δεν είμαι ασθενής σου. -Χαρά μου.
Έχω μια μεγάλη λίστα από γιατρούς
που μου είπαν ότι έχω λειτουργική διαταραχή.
Το θεωρούν ψυχική ασθένεια.
Δεν σου έχω κάνει διάγνωση, δεν σε έχω δει ακόμα,
ωστόσο, η άποψη για το τι είναι μια λειτουργική κινητική διαταραχή,
ή γενικά οι λειτουργικές νευρολογικές διαταραχές, έχει αλλάξει.
Αφαίρεσαν την προϋπόθεση
ότι πρέπει να έχεις ψυχική ασθένεια
ως μέρος της διαταραχής.
Οι μόνες προϋποθέσεις είναι να έχεις...
συμπτώματα που, σε μια γενική εξέταση,
συνάδουν με τη λειτουργική νευρολογική διαταραχή.
Πιστεύω ότι ένα από τα προβλήματα της κοινωνίας μας
είναι η αργή κατανόηση ότι δουλεύουμε
με τη διακριτή θεώρηση ψυχής και εγκεφάλου.
Αυτή η άποψη υπάρχει τόσο καιρό
και σταδιακά ξεκαθαρίζουμε ότι
"Ίσως δεν μιλάμε για δύο διαφορετικά πράγματα".
Αυτό με καθησυχάζει.
Είναι ένα από τα πράγματα
για τα οποία λέω "Τέλεια".
Όποτε περιγράφω κάποια αρρώστια, όλοι λένε
"Όχι! Δεν σε πιστεύουμε".
Και σκέφτομαι "Τέλεια".
Σε καταλαβαίνω.
Αυτό χρειάζεται μια Αφροαμερικανή γυναίκα
που είναι θύμα προκαταλήψεων.
Έχεις δίκιο. Καταλαβαίνω την αγανάκτησή σου
γιατί έχω πολλούς ασθενείς που έρχονται
γιατί πιστεύουν ότι οι νέοι γιατροί είναι πιο ανοιχτόμυαλοι
ως προς τις λειτουργικές διαταραχές.
Τα πράγματα αλλάζουν,
μερικές φορές χρειάζεται να συζητάω
και να προσπαθώ να τους κάνω να με καταλάβουν.
Αν σε εξετάσω και συμπεράνω ότι δεν είναι λειτουργική διαταραχή,
αυτό που με ενδιαφέρει δεν είναι η διάγνωση.
Με ενδιαφέρει να βοηθήσω.
Αυτό απολαμβάνω.
Μάλιστα. Ευχαριστώ πολύ.
Ποιο θα είναι το επόμενο βήμα; Αν θες να έρθεις,
χαρά μου να σε δω.
Μπορούμε να κάνουμε μια εξέταση
και να πάρουμε μια ιδέα τού τι συμβαίνει.
Μπορούμε να συζητήσουμε
για το κατάλληλο σχέδιο θεραπείας.
Θα δω...
Θα το σκεφτώ.
Ευχαριστώ που μου μίλησες.
-Εντάξει, γεια σου. -Γεια.
Κουνιούνται!
Κοίτα.
Φοβερό.
Συνέχισε.
Δεν το πίστευα,
αλλά, ξαφνικά, άρχισα να αισθάνομαι το πόδι μου
μέχρι τον αστράγαλο.
Θα περπατήσουμε.
Δεν ξέρω πόσο θα πάρει, αλλά θα τα καταφέρουμε.
Ίσως η νευροπάθεια όντως προήλθε από την ιμπρουτινίμπη.
Βλέπω ότι...
υπάρχει ελπίδα στον ορίζοντα.
Μην τα παρατάς.
Θα μπορέσω ξανά να παίξω γκολφ με τα αδέλφια μου και να περνάω ωραία.
Και πάλι μας νίκησες τότε.
Και πάλι σας νίκησα.
-Η κόρη μου κλέβει τα γλυκά. -Ωραία αυτά με τα κομμάτια σοκολάτας.
Κουράστηκες; Θες να πας πάνω;
Ναι.
Μερικοί άνθρωποι παραλύουν
και ξέρεις ότι θα μείνουν για πάντα έτσι.
-Σ' αγαπώ. -Κι εγώ.
Ευχαριστώ, φίλε.
Με τον Τζο, παρατηρούμε λίγη κίνηση, οπότε πιστεύω ότι θα ξαναπερπατήσει.
Το ελπίζω!
Νιώθω ξανά τις πατούσες μου
και τα δάχτυλά μου
και την αρχή των ποδιών μου.
Ένιωθαν τους μηρούς μου να ενεργοποιούνται.
Όλα αυτά είναι θετικές ενδείξεις ότι ίσως μπορώ να θεραπευτώ.
Όταν έμαθα ότι ο Τζο κουνάει την πατούσα του,
ενθουσιάστηκα με την πρόοδο.
Δεν είναι σαφές αν αυτό επιβεβαιώνει τη θεωρία του κοινού,
αλλά, όπως και να έχει, ο Τζο επωφελήθηκε από το κοινό.
Του έδωσε ελπίδα
κι έναν νέο προσανατολισμό.
Αυτό κάνει μεγάλη διαφορά για κάθε ασθενή.
Γεια σου, χάρηκα. Η Αλάνα, σωστά;
-Ναι. -Είμαι η Ανν.
-Χάρηκα. -Ο μπαμπάς της, ο Σκοτ.
-Χάρηκα. -Χάρηκα.
Η Ανν δεν συμφωνεί
με τη διάγνωση της λειτουργικής νευρολογικής διαταραχής.
Άρα σκέφτηκα ότι θα ήθελε να μιλήσει με κάποια
που είχε αυτή την ασθένεια
και κατάφερε να την αντιμετωπίσει
και να τη νικήσει.
-Χαίρομαι που σε γνωρίζω. -Ωραία.
Έχω πειστεί ότι
δεν γίνεται να είμαι η μόνη
που δεν λειτουργεί το μισό της σώμα.
Όλο και κάποιος θα έχει κάτι παρόμοιο.
Ήταν φοβερό που διάβασα την ιστορία σου
γιατί σκέφτηκα
"Υπάρχει κάποια που έχει περάσει το ίδιο".
Ναι, σε καθησυχάζει αυτό.
Σε πειράζει αν σε ρωτήσω κάποια πράγματα για την εμπειρία σου;
Μια μέρα, το πρόσωπό μου άρχισε να κρεμάει
και δεν μπορούσα πια να ελέγξω το αριστερό μέρος του προσώπου μου.
Η μαγνητική δεν έδειξε τίποτα.
Αρχίσαμε να πηγαίνουμε σε περισσότερους γιατρούς
και να ρωτάμε τι συμβαίνει.
Πήγαμε σε μια κλινική νευρομυϊκών νοσημάτων
και ο γιατρός είπε "Είναι στο μυαλό σου".
Ότι πρέπει να είναι της φαντασίας της
ή ότι είναι ψυχοσωματικό.
-Ναι. -Ταυτίζομαι.
Ναι, και...
γύρισα από το ραντεβού κι έβαλα τα κλάματα
γιατί σκέφτηκα "Δεν γίνεται να είναι στο μυαλό μου".
Στο δεύτερο ραντεβού με έναν γιατρό αποκατάστασης,
είπε "Πιστεύω ότι είναι το εξής:
σύνδρομο λειτουργικών νευρολογικών συμπτωμάτων,
που είναι πολύ αόριστο,
αλλά θα σε βοηθήσει με την περίθαλψη".
Το ένιωσες αυτό;
Ότι μετά έβλεπαν τη διάγνωση της λειτουργικής διαταραχής
κι έλεγαν "Δηλαδή είσαι τρελή;"
Βασικά, είχα καλούς γιατρούς,
ήμουν τυχερή
γιατί ο φυσικοθεραπευτής μου κατάλαβε τι είναι.
Μάλιστα.
Και διαπίστωσα ότι η εργασιοθεραπεία,
μόνο για ενάμιση μήνα,
-με βοήθησε πολύ. -Μάλιστα.
Μπόρεσα να γράψω ξανά.
Έπρεπε να μάθω να περπατάω ξανά,
να μάθω να χρησιμοποιώ τους μυς μου.
Ήταν ωραίο να μαθαίνω να ξαναχρησιμοποιώ τους μυς μου.
Δεν μπορούσα να το κάνω για λίγους μήνες,
αλλά ο συνδυασμός φυσικοθεραπείας και εργασιοθεραπείας
ήταν απλώς υπέροχος.
Φοβερό.
Χαίρομαι πολύ για σένα.
Μην πιστεύεις όσους σε λένε τρελή, γιατί δεν είσαι.
-Ευχαριστώ. -Ναι.
Εκτιμώ τη συμπόνια
κι εκτιμώ...
Εκτιμώ τις ενθαρρυντικές συμβουλές. Ευχαριστώ πολύ για αυτό.
Για πρώτη φορά,
νιώθω ότι υπάρχει κάποιος εκεί έξω που καταλαβαίνει.
Αν υπάρχει όντως θεραπεία,
δεν ξέρω αν θα έπρεπε να περιμένω κάτι τέτοιο,
και δεν το περιμένω, αλλά σημαίνει ότι έχω επιλογές.
Μπορώ να πω "Ας δοκιμάσω αυτή την αγωγή, ας κάνουμε κάτι".
Η Ανν σκέφτεται να δει έναν γιατρό
που ειδικεύεται στις λειτουργικές νευρολογικές διαταραχές.
Είπα να το δοκιμάσω και να δω αν...
Καλό αυτό.
Δεν ξέρω, δεν είμαι σίγουρη.
Ίσως όχι αυτή τη βδομάδα, ούτε την άλλη,
ούτε τον άλλον μήνα.
Το κοινό τής έδωσε την επιλογή,
αλλά το βήμα προς την απόφαση πρέπει να το κάνει η ίδια.
ΜΕΤΑ ΤΑ ΓΥΡΙΣΜΑΤΑ, Η ΑΝΝ ΔΕΝ ΗΡΘΕ ΣΕ ΕΠΑΦΗ ΜΕ ΤΟΝ ΔΡΑ ΣΝΑΪΝΤΕΡ.
ΑΠΟΦΑΣΙΣΕ ΝΑ ΨΑΞΕΙ ΑΠΑΝΤΗΣΕΙΣ ΜΟΝΗ ΤΗΣ.
Ο ΤΖΟ ΑΚΟΜΑ ΛΑΜΒΑΝΕΙ ΠΕΡΙΘΑΛΨΗ.
Η ΟΙΚΟΓΕΝΕΙΑ ΤΟΥ ΕΛΠΙΖΕΙ ΑΚΟΜΑ
ΟΤΙ ΘΑ ΣΥΝΕΧΙΣΕΙ ΝΑ ΔΕΙΧΝΕΙ ΣΗΜΑΔΙΑ ΒΕΛΤΙΩΣΗΣ.
ΚΑΙ ΟΤΙ ΜΙΑ ΜΕΡΑ ΘΑ ΠΕΡΠΑΤΗΣΕΙ ΞΑΝΑ.
Αυτό το πείραμα
ήταν μια συναρπαστική περιπέτεια.
Πρέπει να πω
ότι το κοινό τα πήγε εξαιρετικά.
Λάβαμε απαντήσεις από όλο τον κόσμο.
Μερικές φορές, μας έδωσαν την ακριβή διάγνωση.
Είναι χαρά μας να σου πούμε τα νέα.
Δεν ξέρω τι να πω.
Ευχαριστώ για όλα.
Άλλες φορές,
μας έδωσαν μια άλλη οπτική που δεν είχε σκεφτεί κανείς.
Το εκτιμώ, βοήθησε πολύ.
Μερικοί είπαν
"Θεέ μου. Μου συνέβη το ίδιο!".
Έχει το ίδιο με μένα.
Πρότειναν διάφορες θεραπείες.
Είπα ακριβώς το ίδιο.
Προσέφεραν θαλπωρή και συμπόνια
που ωφέλησε τους ασθενείς μας
με τρόπους που δεν περίμενα.
Μην τα παρατάς.
Πάμε για πίτσα.
Ποιος θα έρθει;
Στην αρχή,
σκέφτηκα ότι ο πληθοπορισμός
ίσως διευρύνει το πλαίσιο έρευνας.
Αλλά τελικά το διεύρυνε
περισσότερο από όσο περίμενα.
Μερικές φορές, στην ιατρική χρειάζεται ομαδική προσπάθεια
και η επόμενη διάγνωση μπορεί να έρθει από τον οποιονδήποτε.
Ποτέ δεν ξέρεις.
Κάποια μέρα ίσως ρωτήσω εσένα
"Τι πιστεύεις ότι συμβαίνει;"
Υποτιτλισμός: Χριστίνα Φλώρου